Mários Vrousái

Mários Vrousái (, s. 2. heinäkuuta 1998 Náfpaktos) on kreikkalainen jalkapalloilija. Hän on pelipaikaltaan hyökkääjä. Hän edustaa Alankomaiden Eredivisiessa pelaavaa Willem II:ta lainalla kotimaansa Olympiakosista.

Vrousái pelasi Olympiakosin joukkueessa Kreikan Superliigassa ensimmäisen ottelunsa huhtikuussa 2018 ja teki heti maalin. Hän pelasi kauden aikana neljä liigaottelua ja seuraavan kauden syksyllä yhden. Tammikuussa 2019 hän siirtyi lainalle alankomaalaisseura Willem II:een. Hän pelasi ensimmäisellä Eredivisie-kaudellaan 16 ottelua ja teki niissä neljä maalia. Kaudella 2019–2020 hän on lokakuun loppuun mennessä pelannut kymmenen ottelua ja tehnyt niissä kaksi maalia.

Vrousái on pelannut Kreikan alle 19- ja alle 21-vuotiaiden maajoukkueissa. Kreikan A-maajoukkueessa hän pelasi ensimmäisen kerran syyskuussa 2019 EM-karsintaottelussa Suomea vastaan ja toisen kerran kolme päivää myöhemmin EM-karsintaottelussa Liechtensteinia vastaan.

Lähteet 

Kreikkalaiset jalkapalloilijat
Vuonna 1998 syntyneet
Elävät henkilöt